Predkladacia správa

Úrad vlády SR navrhuje v rámci dodatku k návrhu programov v rozpočte kapitoly Úradu vlády SR na rok 2002 programovo rozpočtovať dva programy:
1.	Zabezpečenie legislatívneho procesu a procesu aproximácie práva v rámci Úradu vlády SR (schválené uznesením vlády SR č. 158/1997). 
Zámer programu: zabezpečenie úloh súvisiacich s novelou Ústavy SR a prijatím zákona o vydávaní aproximačných nariadení spojených s legislatívou a aproximáciou práva. Dobudovanie Sekcie vládnej legislatívy Úradu vlády SR a Sekcie Inštitút pre aproximáciu práva Úradu vlády SR personálne a materiálne tak, aby boli schopné zabezpečiť zámer programu; dobudovanie systému práce Legislatívnej rady vlády SR a skvalitnenie spolupráce oboch uvedených sekcií s externými inštitúciami a odborníkmi s následným dopadom na skvalitnenie materiálov predkladaných na rokovanie vlády SR a jej poradných orgánov. 
Finančné zabezpečenie programu: v súlade s bodom 50. „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“ Záznamu zo 168. rokovania vlády SR 18. júla 2001 sú v programe v rámci rozpočtu zabezpečené finančné prostriedky na mzdy a odvody do poistných fondov a NÚP pre 10 zamestnancov spolu vo výške 3.117 tis. Sk. Rozdiel vo výške 1.883 tis. Sk z celkového rozpočtu programu vo výške 5.000 tis. Sk nie je v celkovom objeme výdavkov 1.164.777 tis. Sk rozpísaných kapitole Úradu vlády SR listom MF SR číslo 3038/2001-KM zo dňa 15.6.2001 finančne zabezpečený. 

2.	Vízia dlhodobého rozvoja SR (program nebol schválený vládou SR)
Zámer programu: vytvoriť dlhodobú víziu na obdobie 15 až 20 rokov, ktorá musí poukázať na možnosti, vonkajšie podnety a výzvy, vnútorné limity a prípadné riziká, ktoré treba prekonať, aby sa mohli dosiahnuť ciele a predstavy obyvateľov krajiny o jej smerovaní. 
Finančné zabezpečenie programu: výdavky na program vo výške 3.000 tis. Sk nie sú v celkovom objeme výdavkov 1.164.777 tis. Sk rozpísaných kapitole Úradu vlády SR listom MF SR číslo 3038/2001-KM zo dňa 15.6.2001 finančne zabezpečené.